Sagunt s'adherix al projecte europeu ‘Cities and Regions for integration initiative’
28 de novembre 2019

![Imagen 1](/media/s3si54y4/15-cities-and-regions-for-integration-initiative.jpg)

Sagunt s'ha adherit al projecte europeu ‘Cities and Regions for integration initiative’. Esta iniciativa proporciona a alcaldes europeus i líders regionals una plataforma política per a mostrar exemples positius d'integració d'immigrants i refugiats, compartir informació rellevant i promoure la diversitat com un valor agregat per a construir ciutats inclusives i assegurar la cohesió.

La missió d’este projecte és donar suport a la integració d'immigrants i refugiats en regions i comunitats de totes les grandàries; en particular, per a donar una veu més forta als municipis xicotets, ciutats i regions mitjanes i encoratjar la cooperació entre localitats per a contribuir a presentar una narrativa més forta de solidaritat i lluitar contra la desinformació en este camp.

Per este motiu, el 3 de desembre, l'alcalde de Sagunt, Darío Moreno, assistirà a Brussel·les a la conferència “Go Local: supporting regions cities and rural areas in migrants”, convidat per l’organització. L'objectiu d'esta conferència és millorar el diàleg entre les autoritats locals i regionals per a potenciar la integració a nivell de la UE. La conferència els reunirà per a informar-los sobre el suport disponible a nivell de la UE i donar-los l'oportunitat d'intercanviar les seues pràctiques i experiències.

Moreno, a més d'assistir a les diferents ponències programades, també assistirà a tres tallers: Com desenvolupar una estratègia local per a la integració?; Assumptes narratius, comunicació d'integració local i La dimensió local de la integració en les zones urbanes i rurals de la UE: com les dades i les anàlisis poden contribuir a la formulació de polítiques.

La integració dels immigrants és una prioritat per al European Committee of the Regions. La integració reeixida dels immigrants i refugiats és de gran importància per a una UE que vol enfortir la cohesió social i promoure els valors democràtics. Les autoritats locals i regionals estan a l'avantguarda de la recepció i la integració amb l'aplicació de polítiques que tenen un gran impacte directe amb la integració com poden ser polítiques en matèria d'habitatge, educació, atenció mèdica i accés al mercat laboral.

El 10 d'abril de 2019, el president del CoR, el Sr. Lambertz, va llançar oficialment en la sessió plenària del CoR les “Cities and Regions for integration initiative”. Esta iniciativa s'implementa en col·laboració amb socis com la Comissió Europea i diverses Associacions territorials europees: Eurocities, CEMR, CPMR i AER. I les activitats clau que comporta són l'organització de taules redones polítiques i conferències d'alt nivell; desenvolupament i promoció de propostes per a les polítiques d'integració de la UE; recopilació de bones experiències i pràctiques (mapa interactiu); facilitació d'intercanvi de bones pràctiques; subministrament i difusió d'informació sobre integració (finançament oportunitats, esdeveniments, bones pràctiques, etc.).

*   [](http://www.facebook.com/sharer.php?u=https://aytosagunto.es/va/actualitat/sagunt-s-adherix-al-projecte-europeu-cities-and-regions-for-integration-initiative/ "Facebook")
*   [](http://twitter.com/share?url=https://aytosagunto.es/va/actualitat/sagunt-s-adherix-al-projecte-europeu-cities-and-regions-for-integration-initiative/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-s-adherix-al-projecte-europeu-cities-and-regions-for-integration-initiative/ "Linked In")
*   [](mailto:?body=https://aytosagunto.es/va/actualitat/sagunt-s-adherix-al-projecte-europeu-cities-and-regions-for-integration-initiative/)